Toshkent shahrida Damas haydovchisi pensionerning umriga zomin bo‘ldi

9-iyul kuni soat 00:50 da Toshkent shahrining Yunusobod tumani hududidan o‘tgan halqa avtomobil yo‘lida YTH sodir bo‘ldi. Bu haqda IIBB matbuot xizmati xabar berdi.

1989-yilda tug‘ilgan, Toshkent viloyati, Zangiota tumani, Qizg‘aldoq qishlog‘ida yashovchi Abdumannop.K Damas rusumli mashinasini boshqarib ketayotib, yo‘lni belgilanmagan joyidan kesib o‘tayotgan piyodani urib yubordi.
Hodisa oqibatida jarohat olgan pensioner—1953-yilda tug‘ilgan, Yashnobod tumanida yashagan Muqaddas.M 7-shahar klinik shifoxonasiga yotqizildi. Biroq shu kuni soat 10:10 da shifoxonaning jonlantirish bo‘limida hayotdan ko‘z yumdi.